**ЧАБЫРҔАХ АЗБУКАТА**

**(салгыыта)**

*Бүөтүр Тобуруокап*

Иирбэ-таарба эриллэҕэс,
Истээн-тастаан бүрүллэҕэс,
Тоҕус төгүл т тоһуттаҕас,
Токур-бокур олуллаҕас
Тыллаах буолар чабырҕах,
Чабырҕахсыт тыла сымса,

Чабырҕахсыт тыла сытыы,
Чабырҕахсыт тыла ыраас,
Чабырҕахсыт тыла yhyн
Буолуох тустаах, атастаар.

***Б***

Бай! Бай!

Бабат-татат!

Бал-бал

Бахчарыыс,

Бах-бах

Баҕыргыыс

Баҕа баҕайы

Бадарааҥҥа -бырыыга

Батыллымаары
Бахчарый да бахчарый!
Бар да бар!

**К**

Кэрии тыаҕа икки

Кэҕэ кэлэн эттэ:

Кук-куук!

Кук-куук!

Кэрии тыа5а сибэкки

Кэккэлэһэ үүннэ.

Кэрэкэтиин!

Кэрэкэтиин!